Barduelva

Barduelva (nordsamisk: Álddesjohka) er ei elv i Bardu og Målselv kommuner i Troms. Elva har sitt utspring i Altevatnet. Etter samløpet med Målselva nedenfor Bardufoss danner den Troms fylkes største elv, under navnet Målselva.

Barduelva er Troms fylkes største kraftkilde, og fra Altevatnet til samløpet med Målselva er elva utbygd med tre kraftverk: Innset, Straumsmo og Bardufoss, med en samlet årsproduksjon på 1 253 GWh.

Nedbørfeltet ovenfor Altevatnet ble i 1986 vernet mot kraftutbygging i Verneplan III for vassdrag. Den vernede delen av vassdraget representerer et kraftpotensial på 20 GWh.

Referanser 

Elver i Bardu
Elver i Målselv
Målselvvassdraget